section_heading: Snimanje
paragraph_text: Tijekom rada na albumu Fishing for Fishies skupina je snimala u kući članova grupe Tropical Fuck Storm. Ta su dva sastava zajedno snimila veću improviziranu pjesmu pod imenom "Hat Jam" (ime je dobila po tome što su različiti glazbenici tijekom snimanja nosili šešire); dio procesa prikazan je u dokumentarnom videozapisu How to Gut a Fishie objavljenom 21. travnja 2019. na YouTubeu.<ref> Obje su skupine iskoristile dijelove navedene pjesme; King Gizzard uvrstio je njezine dijelove na "The Dripping Tap", prvi singl s Omnium Gatheruma, a Tropical Fuck Storm određene je dijelove objavio na EP-u Satanic Slumber Party koji je objavio s King Gizzardom. U to je vrijeme u ograničenoj nakladi objavljen i Hat Jam, ploča na kojoj se nalaze i "The Dripping Tap" i Satanic Slumber Party.<ref>